ශ්‍රී ලංකාවෙන් පැමිණෙන සාංක්‍රමණික සේවිකාවන්ව වධ හිංසා පැමිණවීමකින් තොරව ඔවුන්ව ආරක්ෂා කරන ලෙසට ජාත්‍යන්තර හියුමන් රයිට් වොච් සංවිධානය මැද පෙරදිග රටවලින් ඉල්ලා ඇත.ශ්‍රී ලාංකික ගෘහ සේවිකාවන් තිදෙනකුට මැදපෙරදිග රටවල දී අමානුෂික ලෙස වධ හිංසා පැමිණවීම සැළකිල්ලට ගත් එම සංවිධානය ඊයේ (16) මේ ඉල්ලීම කර ඇතැයි වාර්තා වෙයි.ඇතැම් අවස්ථාවල දී ශ්‍රී ලාංකික ගෘහ සේවිකාවන් මැදපෙරදිග රටවලදී අමානුෂික ලෙස වධ හිංසාවට ලක්ව තිබෙන බවට වාර්තා වී ඇතැයි පෙන්වා දෙන හියුමන් රයිට් වොච් සංවිධානය කුවේට් සෞදි අරාබියාව සහ ජෝර්දානය රටවලින් ඇණ ශරීරගත වීම් ද වාර්තා වන බව ප්‍රකාශ කර තිබේ.තවද එම සංවිධානය සඳහන් කර ඇත්තේ ඒ ඒ රටවලට පැමිණෙන ශ්‍රී ලාංකික ගෘහ සේවිකාවන්ට අමානුෂික ලෙස සළකන බව මෙයින් පැහැදිලි වන බවයි.මීට පෙර ශාරීරික, ලිංගික අතවර මෙන් ම වැටුප් නොගෙවීම් ආදිය වාර්තා වීම අලුත් දෙයක් නොවූණ ද සිදුවීම ඉතාම ඛේදජනක සිදුවීමක් බව ද ජාත්‍යන්තර හියුමන් රයිට් වොච් සංවිධානය ප්‍රකාශ කරයි.